b'\n_START_ARTICLE_\nSezoninis darbas\n_START_PARAGRAPH_\nSezoninis darbas - darbas, atliekamas tam tikru periodu (sezonu), o ne visus metus. Pvz., sezoniniai darbai paplit\xc4\x99 \xc5\xa0iaur\xc4\x97s Europos kurortuose, kadangi juose darbo paklausa padid\xc4\x97ja (da\xc5\xbeniausiai - vasar\xc4\x85) ir suma\xc5\xbe\xc4\x97ja (arba kone visai i\xc5\xa1nyksta) tam tikru periodu, laikotarpiu (pvz., \xc5\xbeiem\xc4\x85). Sezoniniams darbams atlikti gali b\xc5\xabti sudaroma sezoninio darbo sutartis.\n_START_SECTION_\nLietuva\n_START_PARAGRAPH_\nSezoniniais vadinami darbai, kurie d\xc4\x97l gamtini\xc5\xb3 ir klimato s\xc4\x85lyg\xc5\xb3 dirbami ne visus metus, o tam tikrais periodais (sezonais), ne ilgesniais kaip 8 m\xc4\x97nesiai (vienas po kito einan\xc4\x8di\xc5\xb3 12 m\xc4\x97nesi\xc5\xb3 laikotarpiu), ir yra \xc4\xaftraukti \xc4\xaf sezonini\xc5\xb3 darb\xc5\xb3 s\xc4\x85ra\xc5\xa1\xc4\x85 (LR DK 112 str. 1 d.). Sezonini\xc5\xb3 darb\xc5\xb3 s\xc4\x85ra\xc5\xa1\xc4\x85, sezonin\xc4\x97s darbo sutarties sudarymo, pakeitimo ir nutraukimo, taip pat darbo ir poilsio laiko ir darbo apmok\xc4\x97jimo ypatybes remdamasi LR DK, nustato LR Vyriausyb\xc4\x97.'